Sawt nawnlou ding | Biak S. Tawmbing ~ PhualvaTimes\nUpdated : August 11, 2019 at 4:16 pm\nSawt lou ding aw sawt lou ding: Khovel i chih mihingte i hi ua, sing leh lou ni leh khate bel a kilawmna ahi zaw hi. Pathian in eite amah thupina di leh amah deih banga om dia hon bawl ihi hi. Amah deih bang in i awm kha hiam michihte kivel thak ni.\nHiai khovel ah zaw kua mah hoih bukim ki om lou hi. Himahleh Pathian zahngaihna leh itna ziakin Pathian in eite hing leh damin hon koihlai hi. Hiai leitung khualzinna gam ah kua mah kipak gige om kei ding. Pathianin in khovel i khelhna ziak a ana hamsiatsa ahimanin, mihingte lungsim tawngah puakgik jinei chiat hi. Khelhna in i kim i kiangah hon kimvel hi. Eite khelhna a pum dim i hih man in, a khen chiangin i puk kha zel uhi. Himahleh Pathian in hon bawl eite hon it mahmah ziakin i khelhna bangin hon thuk kei hi na hinkhua bangzahta a sia himahleh a thupi na langsak dia hon bawl ahih man in, hon it teitei hi.\nHiai khovelah nuamsatak, pilna siamna na nei ahi mai thei, ahihkeileh na ut bang bang in na om thei, ahoih lotel, na ut dandan in om in, Pathian vaihawmna maa ah na din hun chiangin, bang na gen dia? Khris tellou hinkhua zaw a lauhuai in a lampi leng a lian hi.\nMi khenkhatte nuamsa tak duhduh, deihdeih nei in om mah leh uh a lungsim sunggil hi. Pathian in khovel ah amah thupina dia honbawl ten bang hinkhua i zangua. Na khatvei chang chang in nang leh nang na kidem sek hia? Pathian in khovel a i khelhna ziaka haksatna, lungkhamna, ana koihsa ahi. Nang leh nang na ki ngaihtuahtuah le zaw a tawp chiah na ut lou tantan na tungkha ding, huaiziakin na haksatna na puakgik tengteng nang hon siampa, hon theisuak vekpa kiangah tun zel in, na tawldam ding hi…\nKhovel zaw a gimhuai, a haksa lua na chi kha mai thei, ei hon siampa Pathianin ei adia mun hon bawlsak ngaihtuah kawmin na khawvel hun zangin.\nAw na ngaklah hiam van mun thupi tun hun ding,tua mun ah lungngahna, kahna om non louding, tangtawn a kipak tawntungta ding i hi. Hiai mun tung dingin na kimanta hiam?khovelah bangteng thuak mah lechin denchiang in tangtawn a kipahna mun tunkal ngak lahtakin na hinkhua zangin. Na pianthak kei le zaw den chiangin vaihawm na maa ah na din chiang in na gen ding a bei kha ding. Sanggam sawt non lou ding, aw a sawt non kei ding.